b'\n_START_ARTICLE_\nU-273\n_START_SECTION_\nZgodovina\n_START_PARAGRAPH_\nPo splovitvi je podmornica med oktobrom 1942 in aprilom 1943 postala del 8. podmorni\xc5\xa1ke flotilje, ki je bila \xc5\xa1olska flotilja. 1. maja 1943 je postala del 9. podmorni\xc5\xa1ke flotilje. 8. maja je izplula iz Kiela proti norve\xc5\xa1kemu pristani\xc5\xa1\xc4\x8du Bergen, kamor je prispela 11. maja. Naslednjega dne je izplula na svojo prvo bojno patruljo na Atlantik, kjer pa jo je \xc5\xbee 19. maja jugozahodno od Islandije potopilo z globinskimi bombami britansko letalo Lockheed Hudson. Umrli so vsi \xc4\x8dlani posadke.'